Diari Oficial de la Generalitat Valenciana


Sumari del DOGV 10086, del 30-12-2024 (2024/13214)

RESOLUCIÓ de 19 de desembre de 2024, per la qual es convoquen, per a 2025, les subvencions per a la promoció del valencià en l’àmbit local.
-------------------------------------------------------------------------------------------------------------------------------------------

### Dades del document

Número de DOGV
:   10446

Data del DOGV
:   30-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13885

CVE
:   ZMUD-F-6387-13836

Data del document
:   19-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * promoció cultural
    * administració local
    * llengua oficial

Mitjançant l’Orde 25/2024, de 27 de setembre, de la Conselleria d’Educació, Cultura, Universitats i Ocupació, es van aprovar les bases reguladores del procediment de concessió de subvencions per a la promoció del valencià en l’àmbit local.

En l’article 6 de l’orde adés esmentada s’indica que el procediment de concessió de les subvencions s’inicia mitjançant la resolució de la convocatòria corresponent, publicada en el *Diari Oficial de la Generalitat Valenciana*. La disposició final primera d’esta orde delega en la persona titular de la direcció general competent en matèria de política lingüística l’adopció de les resolucions o de les mesures necessàries per a l’execució d’esta orde, incloent la convocatòria, la concessió de subvencions, la inadmissió i la desestimació de sol·licituds, així com l’aprovació del gasto corresponent, la resolució de minoració o pèrdua del dret al cobrament de la quantia concedida, si és el cas, i l’aprovació del compte justificatiu de les subvencions concedides. Així mateix, es delega la facultat de resoldre els dubtes interpretatius que puguen plantejar-se de l’aplicació de les bases i de la convocatòria en la persona titular d’este òrgan, la qual podrà dictar totes les instruccions que siguen necessàries per a aplicar esta orde i les convocatòries que se’n deriven.

Esta convocatòria de subvencions es realitza pel procediment de tramitació anticipada d’expedient de gasto, previst en l’article 41 de la Llei 1/2015, de 6 de febrer, d’hisenda pública, del sector públic instrumental i de subvencions, per existir previsió reiterada en exercicis anteriors de crèdit adequat i suficient per a la cobertura pressupostària del gasto d’estes subvencions en els pressupostos de la Generalitat. Esta previsió està associada a la línia pressupostària «Promoció del valencià en l’àmbit local» del capítol IV del programa Promoció del valencià i gestió del multilingüisme. Així, la Llei 8/2023, de 27 de desembre, de pressupostos de la Generalitat per a l’exercici 2024, preveia l’esmentada línia pressupostària amb el codi S0292, en el subprograma 422D00.

Estes subvencions estan arreplegades en la Resolució de 28 de gener de 2024 (DOGV 9782, 06.02.2024), de la Subsecretaria de la Conselleria d’Educació, Universitats i Ocupació, per la qual s’aprova el Pla estratègic de subvencions 2024-2027 de la Conselleria d’Educació, Universitats i Ocupació, de l’Institut Valencià de Seguretat i Salut en el Treball (INVASSAT) i s’incorpora el Pla estratègic de subvencions del Servici Valencià d’Ocupació i Formació (LABORA).

Per tot això, segons els preceptes de l’article 23 de la Llei 38/2003, de 17 de novembre, general de subvencions; del Reglament de la llei general de subvencions, aprovat pel Reial decret 887/2006, de 21 de juliol, i l’article 160.4 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions; d’acord amb l’article 9 del Decret 32/2024, de 21 de novembre, de la Presidència de la Generalitat, pel qual es determinen el nombre i la denominació de les conselleries i les seues retribucions, i amb el Decret 166/2024, de 12 de novembre, del Consell, d’aprovació del Reglament orgànic i funcional de la Conselleria d’Educació, Cultura, Universitats i Ocupació; en virtut de la delegació efectuada en la disposició final primera de l’Orde 25/2024, de 27 de setembre, de la Conselleria d’Educació, Cultura, Universitats i Ocupació, i vista la proposta del director general d’Ordenació Educativa i Política Lingüística,

RESOLC

*Primer. Convocatòria 2025*

Convocar la concessió de subvencions, en règim de concurrència competitiva, de promoció del valencià en l’àmbit local per a l’any 2025, que es regulen en l’Orde 25/2024, de 27 de setembre, de la Conselleria d’Educació, Cultura, Universitats i Ocupació, per la qual s’aproven les bases reguladores del procediment de concessió de subvencions per a la promoció del valencià en l’àmbit local, publicada en el DOGV 9948 d’01.10.2024 (d’ara en avant, l’orde de bases). Les subvencions convocades per esta resolució tenen la finalitat indicada en l’article 1 de l’orde de bases, que és la de col·laborar i ajudar en les accions de promoció, de foment i de l’ús del valencià que les entitats beneficiàries d’estes subvencions duen a terme, amb el finançament parcial o total dels gastos generats.

*Segon. Entitats beneficiàries*

Podran ser-ne beneficiaris els municipis, les mancomunitats de municipis o les entitats locals menors de la Comunitat Valenciana.

*Tercer. Requisits*

Les entitats sol·licitants que es presenten a estes subvencions han de complir els requisits generals i específics establits en l’article 3 de l’orde de bases.

*Quart. Dotació econòmica*

1. Esta convocatòria de subvencions es realitza pel procediment de tramitació anticipada d’expedient de gasto, previst en l’article 41 de la Llei 1/2015, de 6 de febrer, d’hisenda pública, del sector públic instrumental i de subvencions.

2. La quantia total màxima estimada a concedir en esta convocatòria per a l’exercici 2025, amb càrrec a la línia S0292 del capítol IV del subprograma 422D00, serà d’1.505.000 euros. La resolució de la convocatòria queda condicionada a l’existència de crèdit adequat i suficient per a atendre-la en els pressupostos de la Generalitat per a l’exercici econòmic 2025.

3. Per resolució del director general competent en matèria de política lingüística, es donarà publicitat a la línia pressupostària concreta i als imports globals màxims definitius destinats a la concessió de les subvencions previstes en esta convocatòria, en cas que estos imports siguen distints de les dotacions estimades en la present resolució.

*Quint. Programes, categories i modalitats, i distribució econòmica*

Les ajudes van dirigides a subvencionar els programes amb la distribució de crèdit estimada que es descriu:

1. Programa A: Campanyes, 360.000 euros.

2. Programa B: Cursos de valencià, 110.000 euros.

3. Programa C: Retolacions i senyalitzacions, 35.000 euros.

4. Programa D: Oficines o servicis de promoció del valencià dotats de personal, 1.000.000,00 euros.

*Sext. Accions i gastos subvencionables*

1. Les activitats per a les quals se sol·licita subvenció han d’ajustar-se a les accions subvencionables que establix l’article 4 de l’orde de bases. Este punt s’acreditarà mitjançant la presentació de documentació que acompanya la sol·licitud, especificada en l’article 9 de l’orde de bases, sense perjuí que, en qualsevol moment, l’òrgan instructor puga requerir l’acreditació material d’allò que s’ha declarat en la sol·licitud.

2. Les subvencions previstes en esta convocatòria han de destinar-se a cobrir els gastos que figuren en l’article 4 de l’orde de bases, que responguen a la naturalesa de l’activitat subvencionada i siguen estrictament necessaris. Les activitats i estos gastos han d’haver-se realitzat entre l’1 de novembre de 2023 i la data de finalització del termini de presentació de sol·licituds.

3. La quantitat màxima que cada entitat pot presentar en la sol·licitud de subvenció, per al programa D, no pot superar el 35 % del crèdit assignat al programa D.

4. No tenen la consideració de gastos subvencionables, a més dels indicats en l’apartat 3 de l’article 4 de l’orde de bases, els premis en metàl·lic, els convenis i les subvencions concedides per l’entitat local a altres entitats, els gastos de formació del personal de l’oficina, els menjars, les dietes i els gastos de manteniment de l’entitat sol·licitant.

*Sèptim. Sol·licitud, terminis i tramitació*

1. La sol·licitud s’ha d’ajustar al que indiquen els articles 8 i 9 de l’orde de bases.

2. La sol·licitud, els documents adjunts, les esmenes i la documentació justificativa de la subvenció han de presentar-se exclusivament a través de la seu electrònica de la Generalitat (sede.gva.es), en aplicació del que es disposa en l’article 14.2 de la Llei 39/2015, d’1 d’octubre, del procediment administratiu comú de les administracions públiques (d’ara en avant, Llei 39/2015). La presentació de documentació i les dades hauran d’introduir-se d’acord amb els models normalitzats, i, si és el cas, les instruccions, disponibles en la pàgina web de la direcció general competent en matèria de política lingüística ([ceice.gva.es/va/web/dgplgm/ajuntaments](file:///C:/Users/W98817314V/Desktop/Publicar/ceice.gva.es/va/web/dgplgm/ajuntaments)), així com en el corresponent tràmit telemàtic específic per a esta subvenció indicat en la seu electrònica de la Generalitat (sede.gva.es). Qualsevol sol·licitud o documentació presentada seguint un procediment diferent es tindrà per no presentada en la forma establida i, en conseqüència, no serà admesa. No s’admetran tampoc aportacions, al·legacions, justificacions o esmenes per altres procediments que no siguen els previstos en esta convocatòria.

3. La sol·licitud i la documentació presentada han d’estar firmades electrònicament amb el certificat de la persona física que presidix la corporació municipal. Este certificat digital haurà d’estar emés per qualsevol de les entitats certificadores admeses per la seu electrònica de la Generalitat.

4. El formulari de sol·licitud incorpora les declaracions responsables que es detallen en l’article 9 de l’orde de bases.

5. La presentació d’una sol·licitud per a optar a les ajudes implica l’acceptació expressa i formal de les bases reguladores de la subvenció i de la convocatòria.

6. El termini de presentació de sol·licituds s’iniciarà l’endemà de la publicació d’esta resolució en el *Diari Oficial de la Generalitat Valenciana*  i finalitzarà el 24 de gener de 2025.

7. En cas que una mateixa entitat presente diverses sol·licituds de subvenció, únicament se’n considerarà vàlida l’última presentada en el termini establit.

8. Finalitzat el termini de presentació de les sol·licituds, l’òrgan instructor del procediment publicarà en la pàgina web de la direcció general competent en matèria de política lingüística una relació de les entitats sol·licitants que hagen d’esmenar la sol·licitud o aportar els documents preceptius que s’especifiquen, amb la indicació que, si en el termini de deu dies no ho fan, es considerarà que desistixen de la sol·licitud, d’acord amb l’article 68 de la Llei 39/2015.

9. Qualsevol documentació, aclariment o informació, perquè tinga validesa i siga considerada, només es podrà aportar a través del tràmit específic d’al·legació o aportació de documentació al seu expedient de subvenció www.[gva.es/va/inicio/procedimientos?id\_proc=G3219](https://www.gva.es/va/inicio/procedimientos?id_proc=18453), d’acord amb el que disposa l’article 16.8 de la Llei 39/2015. Tota aquella documentació que s’aporte per un tràmit diferent no serà tinguda en compte.

*Octau. Documentació a presentar amb la sol·licitud*

La documentació que s’haurà de presentar amb la sol·licitud és la següent:

a) Per als programes A, B i C, memòria detallada de les accions per a les quals se sol·licita subvenció.

b) Per al programa D, memòria detallada de les accions de l’oficina o del servici de promoció del valencià.

c) Pressupost detallat de les accions per a les quals se sol·licita subvenció.

d) Les declaracions responsables previstes en l’article 9 de l’orde de bases.

e) Certificat de la persona que presidix la corporació municipal que acredite l’existència de consignació pressupostària suficient per a atendre el total de les obligacions econòmiques que es contrauran per a la realització de les accions per a les quals es demana subvenció.

f) Documentació justificativa enumerada en el resolc 15, apartat 5, d’esta resolució.

En el cas d’altes de comptes o de canvis en les dades facilitades per l’ajuntament o entitat de la qual es tracte, cal tindre en compte que des de l’1 de juliol de 2022 els tràmits d’alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat han de fer-se telemàticament a través de l’adreça <https://www.gva.es/va/inicio/procedimientos?id_proc=22216>.

*Nové. Ordenació i instrucció del procediment de concessió de les subvencions*

1. L’ordenació i la instrucció del procediment de concessió correspon a la subdirecció general amb competències en matèria de política lingüística.

2. Una vegada examinades les sol·licituds i descartades les que no complixen els requisits, l’òrgan instructor emetrà un informe en el qual conste que, de la informació que es troba en el seu poder, es desprén que les entitats beneficiàries complixen tots els requisits necessaris per a accedir a les subvencions.

3. La comissió avaluadora, prevista en l’article 12 de l’orde de bases, avaluarà les sol·licituds i assignarà a cadascuna la puntuació que resulte d’aplicar els criteris d’atorgament que preveu l’article 14 de l’orde de bases.

4. La comissió avaluadora inclourà, en l’acta de la sessió, un informe en el qual concretarà el resultat de l’avaluació dels expedients i la proposta de concessió de les subvencions de cada programa convocat.

5. L’òrgan instructor formularà la proposta de resolució a la persona titular de la direcció general amb competències en matèria de política lingüística perquè resolga la concessió.

6. La resolució de concessió es publicarà en el *Diari Oficial de la Generalitat Valenciana*.

7. Esta convocatòria es pot resoldre per programes separadament, amb la finalitat d’agilitzar la resolució i el pagament de les ajudes, d’acord amb l’article 10 de l’orde de bases.

*Dècim. Criteris d’atorgament i procediment per a determinar la quantia de la subvenció*

1. Els criteris d’atorgament i el procediment per a determinar la quantia de la subvenció es troben en els articles 13 i 14 de l’orde de bases.

2. La quantia fixa del programa D es calcula segons el que estipula l’article 14.7 de l’orde de bases.

*Onzé. Comissió avaluadora*

Atenent el que es disposa en l’article 12 de l’orde de bases, la comissió avaluadora de les sol·licituds admeses actua com a òrgan col·legiat i està formada per:

Presidència: persona titular de la subdirecció general amb competències en matèria de política lingüística.

Secretaria: persona titular del servici que gestiona les ajudes a la promoció del valencià de la direcció general competent en matèria de política lingüística.

Vocals: tres persones funcionàries de la direcció general competent en política lingüística, nomenades per la persona titular de la direcció general amb competències en matèria de política lingüística.

*Dotzé. Compatibilitat de la subvenció*

1. Estes ajudes són compatibles amb altres ajudes, subvencions, recursos o ingressos per a la mateixa finalitat procedents de la Generalitat, altres administracions públiques o altres ens públics o privats, nacionals o internacionals, amb les limitacions previstes en l’article 15 de l’orde de bases. L’obtenció d’altres ajudes s’ha de comunicar a la direcció general competent en matèria de política lingüística en el moment en què es produïsca la seua concessió.

2. L’import de la subvenció concedida no pot ser, en cap cas, d’una quantia que, aïlladament o en concurrència amb altres ajudes, subvencions, ingressos o altres recursos, supere el cost de l’activitat per a la qual s’ha concedit la subvenció.

*Tretzé. Difusió de la subvenció*

1. En compliment de l’obligació de donar publicitat del caràcter públic del finançament establida en l’article 18.4 de la Llei general de subvencions, tal com s’establix en l’article 23 de l’orde de bases, ha de fer-se constar la col·laboració de la Generalitat incloent el logotip oficial de la Generalitat en cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l’activitat subvencionada. Logotips: [https://presidencia.gva.es/estatico/identitat-gva/#](https://presidencia.gva.es/estatico/identitat-gva/)

2. Les entitats que sol·liciten l’ajuda per la modalitat D, podran incloure altres logotips institucionals que acrediten el servici o oficina de promoció del valencià.

*Catorzé. Resolució del procediment i notificació*

1. El termini màxim per a resoldre i notificar serà de sis mesos des de la data de publicació de la resolució de la convocatòria.

2. Una vegada transcorregut este termini sense que s’haja produït una resolució expressa, la sol·licitud ha de considerar-se desestimada per silenci administratiu, de conformitat amb l’article 25 de la Llei 39/2015 i amb l’article 25.5 de la Llei general de subvencions.

3. En esta resolució figuraran les entitats beneficiàries i la subvenció concedida, així com, si és el cas, les sol·licituds denegades i els motius de denegació.

4. La resolució de concessió i de denegació es comunicarà a les entitats sol·licitants mitjançant la publicació en la pàgina web de la direcció general competent en política lingüística. Esta publicació tindrà únicament efectes informatius.

5. La resolució de concessió es publicarà en el *Diari Oficial de la Generalitat Valenciana*, la qual tindrà els efectes de notificació previstos en l’article 45.1 de la Llei 39/2015. Així mateix, es complirà el que disposen l’article 18 de la Llei general de subvencions i l’article 8.1.c de la Llei 19/2013, de 9 de desembre, de transparència, accés a la informació pública i bon govern.

*Quinzé. Pagament i justificació de la subvenció*

1. La subvenció es paga en un pagament únic, per transferència bancària, una vegada que l’entitat beneficiària haja justificat la realització de l’activitat objecte de la subvenció, tal com establix l’article 171.1 de la Llei 1/2015 i l’article 18 de l’orde de bases.

2. No es pot pagar la subvenció mentres l’entitat no es trobe al corrent en el compliment de l’obligació de retre comptes anuals davant de la Sindicatura de Comptes. Tampoc es pot cobrar la subvenció si es troba en alguna de les circumstàncies de l’article 13.2 de la Llei general de subvencions.

3. La justificació de la subvenció s’ha d’ajustar al que s’establix en l’article 17 de l’orde de bases i en les instruccions que, si és el cas, es publiquen en la pàgina web de la direcció general competent en matèria de política lingüística (<https://ceice.gva.es/va/web/dgplgm/ajuntaments>).

4. Atés que esta convocatòria subvenciona accions realitzades, de conformitat amb l’article 17.1 de l’orde de bases, la documentació justificativa es presentarà juntament amb la sol·licitud de subvenció. Si no es presenta esta documentació amb la sol·licitud, esta quedarà desestimada per no justificació.

5. Per a justificar adequadament la subvenció, cal presentar el compte justificatiu amb la documentació següent, que tindrà el contingut establit en l’article 17.2 de l’orde de bases:

5.1. Memòria justificativa de les accions efectivament realitzades, amb la indicació del lloc, la data i les persones que han sigut responsables d’estes.

5.2. Memòria econòmica justificativa del cost de les accions, que ha de contindre:

a) Relació classificada dels gastos i inversions de tota acció subvencionada, amb la indicació del finançament, identificació del creditor, del document, l’import, la data d’emissió i la data de pagament, i s’acompanyaran amb les factures o documents de valor probatori equivalent en el tràfic jurídic mercantil i els justificants de pagament.

b) Relació detallada d’altres ingressos o subvencions que hagen finançat les accions subvencionades, amb indicació de l’import, la procedència i l’aplicació d’estos fons a les activitats subvencionades.

El document normalitzat de compte justificatiu, que serà facilitat per la direcció general competent en política lingüística, haurà d’anar firmat pel secretari-interventor, secretari o interventor de l’entitat sol·licitant.

6. La documentació justificativa dels gastos ha de correspondre a una quantitat igual o superior a la que figura, com a pressupost, en la sol·licitud. En cas de discrepància entre l’import de la sol·licitud i el de la justificació, prevaldrà l’import justificat.

*Setzé. Mètode de comprovació i pla de control*

La direcció general competent en matèria de política lingüística ha d’elaborar, aprovar i aplicar el pla de control previst en l’article 19 de l’orde de bases, d’acord amb l’article 169 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

*Desseté. Protecció de dades*

Les subvencions objecte de la convocatòria requerixen el tractament de dades personals de les persones sol·licitants de la subvenció, representants i tercers, en els termes següents:

a) Responsable del tractament: Conselleria d’Educació, Cultura, Universitats i Ocupació, amb domicili en l’avinguda de Campanar, 32, 46435 València; contacte: [qjfquvnveuquojrdrvhgmvqt@ant](mailto:kwcszlnnqtkajmkuertesivq@tvo.qy)[.es](mailto:fdwuwreikbmacvyyppbpbzjg@ylh.qo).

b) Categoria i origen de les dades a tractar: dades personals identificatives, de contacte i de qualsevol altra naturalesa que siguen arreplegades a través de formularis, consulta a plataformes autonòmiques d’interoperabilitat (d’ara en avant, PAI) o a altres administracions públiques, en cas que no hi haja oposició a esta consulta, i documentació que entreguen sol·licitants i representants legals.

Si la documentació presentada conté dades de terceres persones, abans de comunicar estes dades a la Conselleria, les entitats sol·licitants i representants legals han d’informar estes persones que les seues dades es comuniquen a la Conselleria i que la Conselleria les tractarà en els termes previstos en este resolc.

c) Finalitats del tractament i base jurídica: amb base jurídica en el compliment d’una missió duta a terme en interés públic, exercici de poders públics i en el compliment de les obligacions legals segons les bases reguladores d’esta convocatòria i altres normes aplicables, incloent les que regulen el tràmit electrònic, les dades personals han de tractar-se per a tramitar i gestionar la subvenció. En compliment dels principis de publicitat i transparència, i de conformitat amb el que es preveu en esta convocatòria, les subvencions concedides seran publicades en la pàgina web de la Conselleria i en el *Diari Oficial de la Generalitat Valenciana*  a l’efecte de notificació. Així mateix, són objecte de publicació en el portal de transparència de la Generalitat Valenciana i en el Sistema Nacional de Publicitat de Subvencions, amb la indicació, segons cada cas, de la convocatòria, el programa i el crèdit pressupostari al qual s’imputen, l’entitat beneficiària, la quantitat concedida i l’objectiu o finalitat de la subvenció.

d) Destinataris de les dades: les dades personals poden ser comunicades tant a la PAI, per a comprovar les dades de sol·licitants, com a altres administracions i institucions públiques, entre les quals es troben, sense caràcter limitatiu, òrgans de caràcter autonòmic, municipal, estatal i de la UE, òrgans judicials i el Ministeri Fiscal, el Tribunal de Comptes, les Corts, la Sindicatura de Comptes, la Intervenció General de l’Administració de l’Estat, el Defensor del Poble, el Síndic de Greuges, l’Agència Valenciana Antifrau, la Delegació de Protecció de Dades i altres tercers subjectes de dret privat amb interés legítim o dret d’accés en el procediment. Si és procedent, les dades poden ser tractades a instàncies de la Conselleria per tercers encarregats del tractament.

e) Les dades no poden ser objecte de transferències internacionals.

f) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud. La falta de comunicació d’estes dades a la Conselleria comporta les conseqüències previstes per l’ordenament jurídic.

g) Termini de conservació de dades: les dades personals es conservaran durant el temps necessari per a complir la finalitat per a la qual es van arreplegar i pels terminis establits en les normes vigents per a complir obligacions i responsabilitats legals, i seran suprimides d’acord amb el que es preveu en la normativa d’arxius i documentació.

h) Drets: la persona interessada pot exercir els drets d’accés, rectificació, supressió, oposició, limitació del tractament i portabilitat, i a no ser objecte d’una decisió basada únicament en el tractament automatitzat, a través de les vies següents:

– Tràmit electrònic accessible en l’adreça següent:

<https://www.gva.es/va/inicio/procedimientos?id_proc=19936>

– Enviant la petició a qualsevol de les adreces següents:

Postal: avinguda de Campanar, 32, 46962 València.

Electrònica: [hacghrankpvizgzipfdaoxlh@uda.ab](mailto:mkucyhbptmnsboaolkkvcrkg@pwl.yz).

De manera presencial a través del registre.

L’exercici dels drets requerix la identificació inequívoca de la persona interessada o del seu representant.

i) Dret a reclamar davant de l’autoritat de control: la persona interessada pot presentar una reclamació davant de l’Agència Espanyola de Protecció de Dades (aepd.es) a través de la seu electrònica accessible en l’adreça <https://www.aepd.es>  si considera que no s’han atés els seus drets o s’ha vulnerat el tractament de les seues dades personals. Amb anterioritat, pot contactar amb la Delegació de Protecció de Dades de la Generalitat Valenciana a través de jgb@zji.rw o dirigir-se al passeig de l’Albereda, 16, 46883 València.

Hi ha més informació en ceice.gva.es/va/registre-de-tractament-de-dades.

*Dihuité. Exempció del requisit de notificació a la Comissió Europea*

Les ajudes que es concedisquen d’acord amb el que es preveu en esta resolució, segons l’article 3.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, estan exemptes del requisit de notificació a la Comissió Europea i són compatibles amb el mercat comú, atés que les subvencions que s’atorguen van dirigides a entitats que no exercixen activitat econòmica i, per tant, queden excloses de l’aplicació del principi d’incompatibilitat amb el mercat comú formulat per l’article 107, apartat 1, del Tractat de funcionament de la Unió Europea (TFUE).

*Denové. Delegació de competències i facultat d’execució*

En la disposició final primera de l’orde de bases, es delega en la persona titular de la direcció general competent en matèria de política lingüística l’adopció de les resolucions o de les mesures necessàries per a la concessió, la inadmissió i la desestimació de sol·licituds, així com l’aprovació del gasto corresponent, la resolució de minoració o pèrdua del dret al cobrament de la quantia concedida, si és el cas, i l’aprovació del compte justificatiu de les subvencions concedides, i també la facultat de resoldre els dubtes interpretatius que puguen plantejar-se de l’aplicació de les bases i de la convocatòria, i dictar totes les instruccions que siguen necessàries per a aplicar l’orde de bases i esta convocatòria.

*Vinté. Eficàcia*

Esta resolució tindrà efecte des de l’endemà de la publicació en el *Diari Oficial de la Generalitat Valenciana*.

De conformitat amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra este acte, que posa fi a la via administrativa, es podrà recórrer potestativament en reposició o bé plantejar directament un recurs contenciós administratiu en els terminis i davant dels òrgans que s’indiquen a continuació:

a) El recurs de reposició s’haurà d’interposar davant del conseller d’Educació, Cultura, Universitats i Ocupació en el termini d’un mes a comptar de l’endemà de publicar-se en el *Diari Oficial de la Generalitat Valenciana*.

b) El recurs contenciós administratiu s’haurà de plantejar davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l’endemà de publicar-se en el *Diari Oficial de la Generalitat Valenciana*.

  

València, 19 de desembre de 2024

(p. d. Resolució 13.04.2022; DOGV 9328, 29.04.2022)

Ignacio Martínez Arrúe

Director general d’Ordenació Educativa i Política Lingüística

Esta disposició conté annexos. Consulteu-ne la versió en PDF.